Το κατάλυμα μας άρεσε πάρα πολύ και το προτείνουμε ανεπιφύλακτα. Ήταν πεντακάθαρο, περιποιημένο, πολύ άνετο για δύο άτομα, με έξυπνη διαρρύθμιση, πολύ προσεγμένη διακόσμηση με κομψά παραδοσιακά στοιχεία και minimal αισθητική. Μία μικρή σημείωση: το χτιστό, πανέμορφο διπλό κρεβάτι είναι ημίδιπλο (queen bed). Εμάς δεν μας ενόχλησε καθόλου αυτό. Απλά ίσως για κάποιους μελλοντικούς επισκέπτες είναι σημαντικό.
Το πάρκινκ για το αυτοκίνητο, είναι δίπλα στο σπίτι. Το χωριό Σκαλάδος βρίσκεται σε κομβικό σημείο της Τήνου, κάτι που έκανε τις μετακινήσεις πολύ εύκολες. Ενθουσιαστήκαμε με τα χωριά της Τήνου, τα οποία βρήκαμε πανέμορφα. Μας δόθηκε η ευκαιρία να κάνουμε και δύο ωραίες πεζοπορίες στα μονοπάτια του νησιού. (Βλ. www.tinostrails.gr).
Η επικοινωνία με την κ. Άννα (αδελφή του κ.Αντώνη) ήταν άψογη. Μας πρότεινε ωραία μέρη, ήταν συμπαθέστατη, εξυπηρετικότατη και είχε όλη την καλή διάθεση να μας επιτρέψει ελαστικό check-in και check-out (αφού υπήρχε η δυνατότητα). Το εκτιμήσαμε πολύ! Την ευχαριστούμε θερμά για όλα!